OpenLLM-France/wikimedia huggingface dataset:
# Ostatge letal

Ostatge letal (títol original en anglès, Rogue Hostage) és una pel·lícula de thriller d'acció estatunidenca del 2021 dirigida per Jon Keeyes protagonitzada per Tyrese Gibson amb John Malkovich, Michael Jai White i Christopher Backus. Es va estrenar als Estats Units l'11 de juny de 2021 a càrrec de Vertical Entertainment i Redbox Entertainment. S'ha doblat i subtitulat al català.

## Referències

* ↑ Felperin, Leslie «Rogue Hostage review – action thriller as cheesy as a supermarket dairy aisle». The Guardian, 20-07-2021 [Consulta: 16 abril 2022].
* ↑ Childers, Chad. «Ex-Dillinger Escape Plan Guitarist Scoring Upcoming Action Thriller 'Red 48′». Loudwire, 11-09-2020. [Consulta: 8 novembre 2020].
* ↑ Kit, Borys. «Tyrese Gibson, John Malkovich, Michael Jai White Starring in Action Thriller 'Red 48' (Exclusive)». The Hollywood Reporter, 09-09-2020. [Consulta: 8 novembre 2020].
* ↑ «Hostatge letal». Goita què fan, ara!, 2021. [Consulta: 29 maig 2023].
# Ojos negros (pel·lícula)

Ojos negros és una pel·lícula de drama adolescent espanyola del 2019 de les debutants Marta Lallana i Ivet Castelo. Fou rodada íntegrament a la província de Terol com un treball de fi de carrera per la Universitat Pompeu Fabra finançada amb micromecenatge i produïda per Nanouk Films i Filmin. Segons la directora, volia plasmar davant la pantalla la desolació que sentia quan anava a passar-hi l'estiu.

## Sinopsi

Paula és una adolescent de 14 anys que ha de passar l'estiu a Ojos Negros, un poble de Terol amb menys de 400 habitants, amb la seva tia i la seva àvia, a les que a penes coneix. Allí descobreix les tensions familiars que es destapen arran de la malaltia de la seva àvia. Intentant escapar d'aquesta atmosfera asfixiant i opressiva coneix a Alicia, una noia de la seva edat amb qui estableix una intensa amistat. Al final de l'estiu Paula intuirà el que significa fer-se gran.

## Repartiment

* Julia Lallana ... Paula
* Alba Alcaine ... Alicia
* Anna Sabaté ... Elba

## Premis i nominacions

La pel·lícula fou estrenada al Festival de Màlaga, on va guanyar la bisnaga de plata a la millor pel·lícula espanyola Zonacine. També va guanyar el premia la millor opera prima al Festival de Cinema d'Espanya de Tolosa de Llenguadoc. També fou nominada al Premi Especial als VII Premis Feroz i també al Gaudí a la millor música original i al Gaudí a la millor pel·lícula en llengua no catalana.

## Referències

* ↑ Marta Lallana: "La película 'Ojos Negros' es un relato de madurez', Aragón Cultura, 18 de juliol de 2019
* ↑ Marta Lallana admite que 'Ojos negros' traslada desolación, pero es la realidad
* ↑ Marta Lallana: "Ganar la Biznaga de Plata fue inesperado. Un regalo para la película", El haraldo, 6 de juliol de 2019
* ↑ "Entre dos aguas", de Lacuesta, ganadora del Festival Cinespaña de Toulouse, La Vanguardia, 12 d'octubre de 2019
* ↑ Los Feroz entregan sus premios mirando hacia 'dolor y gloria', El Periódico de Aragón, 14 de gener de 2020
* ↑ La producció de Filmin "Ojos Negros" rep dues nominacions als Premis Gaudí Arxivat 2020-07-20 a Wayback Machine., Filmin, 8 de desembre de 2019
# Gottfried Grünewald (1673-1739)

Gottfried Grünewald (Seifhennersdorf, Saxònia, 15 d'octubre de 1673 - Darmstadt, 19 de desembre o 20 de desembre de 1739) fou un cantant d'òpera alemany (baix), clavecinista i compositor.
No se'n sap res sobre la seva joventut i educació. Des del 1703 fou cantant (baixista) i compositor en l'òpera de Gänsemarkt a Hamburg, però encara cantava a Michaelis el 1704 en l'estrena de la seva òpera Germanicus a Leipzig, el rol principal.
Des de principis de 1709 treballa com sots mestre de capella en la cort de Johann Georg von Sachsen-Weissenfels, on es casà amb la filla de Johann Philipp Kriegers (músic també com ell). Al voltant de 1717 va fer alguns viatges com a virtuós de Pantaleó. Treballà en la cort fins a la seva mort.
De les seves obres, tan sols set són Partites per a clave estan conservades i escrites a l'estil habitual de l'època. To el demés es va perdre, possiblement per ordre del mateix compositor, el qual, a mesura de què Christoph Graupner tenia èxit, podria haver ordenat la destrucció de les seves obres després del seu decés.

## Bibliografia

* Wilibald Nagel: Gottfried Grünewald. In: Sammelbände der Internationalen Musikgesellschaft, 12. Jahrg., H. 1. (Okt.–Dez., 1910), S. 99–107. https://www.jstor.org/stable/929412

## Enllaços externs

* Gottfried Grünewald a la Biblioteca Digital Alemanya
* Gottfried Grünewald a Operissimo sobre la base de Großes Sängerlexikon
# Jungita

La jungita és un mineral de la classe dels fosfats.

## Característiques

La jungita és un fosfat de fórmula química Ca₂Zn₄Fe₈$^{3+}$(PO₄)$_9$(OH)$_9$·16H₂O. Va ser aprovada com a espècie vàlida per l'Associació Mineralògica Internacional l'any 1977. Cristal·litza en el sistema ortoròmbic. La seva duresa a l'escala de Mohs és 1.
Segons la classificació de Nickel-Strunz, la jungita pertany a «08.DJ: Fosfats, etc, amb cations de mida mitjana i gran, (OH, etc.):RO₄ = 1:1» juntament amb els següents minerals: johnwalkita, olmsteadita, gatumbaïta, camgasita, fosfofibrita, meurigita-K, meurigita-Na, wycheproofita, ercitita, mrazekita i attikaïta.

## Formació i jaciments

Va ser descoberta l'any 1977 a la pegmatita de Hagendorf South, a Waidhaus, Alt Palatinat (Baviera, Alemanya). També ha estat descrita a Carolina del Nord, als Estats Units.

## Referències

* ↑ «Jungite» (en anglès). Mindat. [Consulta: 24 setembre 2016].
# Stropkov

Stropkov és una ciutat d'Eslovàquia. Es troba a la regió de Prešov, és capital del districte de Stropkov.

## Història

La primera referència escrita de la vila data del 1245.

## Ciutats agermanades

* Bílina, República Txeca
* Ropczyce, Polònia
* Biłgoraj, Polònia
# Swift (llenguatge de programació)

* Aquest article tracta sobre el llenguatge de programació d'Apple. Vegeu-ne altres significats a «Llenguatge de scripting paral·lelitzat».
Swift és un llenguatge de programació orientat a objectes creat per Apple per al desenvolupament de programari per a iOS i OS X. Ha estat dissenyat per coexistir amb Objective-C i per ser més robust quant als errors de codi. Es va presentar a l'WWDC d'Apple de 2014. LLVM és el compilador de Swift. Durant la conferència també es va presentar el manual del llenguatge, The Swift Programming Language, i es distribueix gratuïtament a l'iBooks Store; el manual compta de 500 pàgines.

## Història

Chris Lattner va començar a desenvolupar Swift el 2010, amb l'eventual col·laboració d'altres programadors. Swift va pendre idees d'altres llenguatges com Objective-C, Rust, Haskell, Ruby, Python, C#, CLU i molts altres. L'aplicació sobre el WWDC va esdevenir el 2 de juny de 2014 la primera aplicació publicada en aquest llenguatge.

## Referències

* ↑ «Building assert in Swift, Part 2: __FILE__ and __LINE__ - Swift Blog -». Apple Developer. [Consulta: 26 setembre 2014]. «Swift borrows a clever feature from the D language: these identifiers expand to the location of the caller when evaluated in a default argument list.»
* 1 2 «Apple announces Swift, a new programming language for iOS».
* ↑ The Swift Programming Language.
* ↑ Pàgina web de Chris Lattner
* ↑ «6 claus sobre Swift, el nou llenguatge de programació d'Apple». Arxivat de l'original el 2014-06-06. [Consulta: 6 juny 2014].

## Enllaços externs

* Swift at Apple.com
Viccionari
# Synechococcus elongatus

Synechococcus elongatus (nom que prové del grec synechos (en successió) i kokkos (grànul)) i del llatí elongatus (allargat) és una espècie de cianobacteri unicel·lular gram-negatiu i fotoautrof descobert primer en basses d'aigües dolces de l'estat de Massachusetts.
Anteriorment havia rebut el nom d'Anacystis nidulans.

## Referències

* https://microbewiki.kenyon.edu/index.php/Synechococcus_elongatus
# Síria (desambiguació)

«Sirià» té aquests significats:
* Regió de Síria
* Síria, Nom donat sovint a l'Imperi Selèucida, fins al 64 aC
* Satrapia de Síria, territori menor de la Pèrsia aquemènida, dins la satrapia d'Assíria.
* Síria (província romana), a partir del 64 aC
** Síria Magna o Síria Major, província romana
** Síria Cele, província romana
** Síria Primera, província romana
** Síria Segona, província romana
** Síria Fenícia, província romana
** Síria Palestina, província romana
* Síria Buida, regió al sud de Síria.
* Síria egípcia 1830-1840
* Regne de Síria 1918-1921
* Mandat francès de Síria 1918-1943/1946
** Estat de Síria, estat del mandat francès
** República de Síria (1930-1946), república sota control francès
* República Àrab Siriana o Síria, república independent des de 1946
* Portes Síries, pas entre les muntanyes Amanos i la badia d'Issos que permetia el pas de Cilícia a Síria.
* Assíria, imperi hegemònic de la zona de Mesopotàmia.
Viccionari
# Síria Segona

Síria Segona (Syria Secunda) fou una província romana sorgida al segle IV per divisió de la província de Síria Cele (de la que era la part oriental). La capital fou Apamea i abraçava les ciutats d'Epiphaneia, Arethusa, Larissa, Mariamne, Balaneia, Raphaneae, i Seleucia ad Belum. Malalas (abans de Síria Primera) li fou incorporada més tard, al final del segle).
# Temporada 1906-1907 del Liceu

| Temporada 1906-1907 del Liceu |||||||
| Òpera | Compositor | Director musical | Director d'escena | Papers principals | Producció | Dates |
| Maria di Rohan | Gaetano Donizetti | | | Emilia Corsi, Matilde Blanco Sadun, Antonio Saludas, Mattia Battistini | | novembre |
| Ugonotti | Giacomo Meyerbeer | | | Matilde De Lerma/Cecilia David, Ines Maria Ferraris, Carlo Cartica, Francesco Navarrini | | novembre |
| Ernani | Giuseppe Verdi | | | Mattia Battistini, Cecilia David, Julian Biel, Francesco Navarrini | | 6 de desembre |
| Aida | Giuseppe Verdi | | | Maria Verger, Elvira Magliulo/Matilde De Lerma, Augusto Scampini | | desembre |
| Carmen | Georges Bizet | Gino Golisciani | | Maria Verger, Julián Biel/Giuseppe Agostini, Gustau Claveria, Louise d'Éloupy, Ines Maria Ferraris | | desembre |
| Samson et Dalila | Camille Saint-Saëns | | | Maria Verger, Julian Biel, Gaetano Rebonato, Azzo Giudici, Josè Candela | | desembre |
| Il trovatore | Giuseppe Verdi | Gino Golisciani | | Gaetano Rebonato, Elvira Magliulo, Maria Verger, Augusto Scampini, José Candela | | 11, 13, 25 desembre |
| Werther | Jules Massenet | Gino Golisiciani | | Mattia Battistini, José Francés, José Candela, Maria Verger, Ines Ferraris | | 15, 16 i 18 de desembre |
| Cavalleria rusticana | Pietro Mascagni | | | Maria Verger, Elena Bianchini Cappelli, Julian Biel/Giuseppe Agostini, Francisco Molina | | gener |
| Die Walküre | Richard Wagner | | | Maria Verger, Elvira Magliulo, Elvira Leveroni, Orazio Cosentino, Franco Fabbri Bo | | gener |
| Amica | Pietro Mascagni | | | Elena Bianchini Cappelli/Elvira Magliulo, Giuseppe Agostini, Gaetano Rebonato | | gener |
| El barber de Sevilla | Gioachino Rossini | Gino Golisciani | | Aristodemo Giorgini, Carlo Rossi, Maria Galvany, Gaetano Rebonato, Francesco Navarrini | | |

## Referències

* ↑ Tribó, Jaume. «Cronologia liceista». Arxivat de l'original el 13 de novembre 2017. [Consulta: 11 març 2018].
* ↑ Tribó, Jaume. «Cronologia liceista». Arxivat de l'original el 22 d’abril 2017. [Consulta: 21 abril 2017].
* ↑ Dades a lavoceantica.it
* ↑ Tribó, Jaume «Cronologia liceística». . Arxivat 2014-11-29 a Wayback Machine. «Còpia arxivada». Arxivat de l'original el 2014-11-29. [Consulta: 24 novembre 2014].
# TIM

* Per a altres significats, vegeu «TIM (desambiguació)».
Telecom Italia Mobile (acrònim TIM) és la marca italiana de Gruppo TIM que s'ocupa d'oferir serveis de telefonia mòbil i fixa al territori italià.
Va ser el primer operador a consolidar-se al mercat italià, seguit d'Omnitel, i un dels primers a nivell europeu en aquest camp, originalment amb el sistema analògic TACS.
Fins al juliol del 2015, TIM només s’associava als serveis de telefonia mòbil. A partir del gener de 2016, amb l’arribada de la nova identitat corporativa, es converteix en la marca única de tots els serveis i ofertes de Telecom Italia en el camp de les telecomunicacions.
Per nombre de clients, TIM és el segon operador de telefonia mòbil a Itàlia després de Wind Tre (30,4% del mercat: dades agregades de i la marca Kena Mobile al 30/06/2018) i el primer de telefonia fixa (52% del mercat a partir del 30/06/2018).
TIM també és el patrocinador oficial de la Sèrie A des de 1998.

## Referències

* ↑ «Our activities | TIM Group» (en anglès). [Consulta: 27 abril 2019].
* ↑ «PR-new-brand-TIM-13.01.2016» (en anglès). [Consulta: 27 abril 2019].

## Enllaços externs

* TIM - Lloc web oficial
# The Brotherhood IV: The Complex

The Brotherhood IV: The Complex és una pel·lícula dirigida per David Decoteau, estrenada el 2005.

## Argument

Lee Hanlon, un jove cadet d'una acadèmia militar anomenada "The Complex" s'uneix a una societat secreta, els "Cranis Negres". És enviat a una extraña cova en una platja propera, però no sobreviu a la cerimònia, sent atacat per un súcub amb poders. La criatura mítica després va pels altres membres de la societat.

## Repartiment

* Sebastian Gacki
* April Telek
* Brody Harms
* Graham Kosakoski
* Angelique Naude
* Chad E. Rook
* Brett Viberg
* Emery Wright

## Referències

* ↑ «The Brotherhood IV: The Complex». Imdb.

## Vegeu també

* The Brotherhood
* The Brotherhood II: Young Warlocks, pel·lícula de David Decoteau la segona de la sèrie The Brotherhood, estrenada el 2001.
* The Brotherhood III, pel·lícula de David DeCoteau estrenada el 2002.
* The Brotherhood V: Alumni
* The Brotherhood VI
# Boscos subtropicals perennifolis de Taiwan

Els boscos de fulla perenne subtropical de Taiwan és una ecoregió que cobreix la major part de l'illa de Taiwan, a excepció de la punta sud de l'illa, que constitueix l'ecoregió de boscos pluvials monsònics del sud de Taiwan. Les muntanyes escarpades concentrades de l'illa acullen diversos tipus de bosc, des de boscos subtropicals de les terres baixes fins a boscos temperats i alpins o montans.

## Flora

Les planes litorals i les elevacions inferiors estan cobertes per boscos de llorer-Castanopsis de fulla perenne, dominats per Cryptocarya xinesa (Cryptocarya chinensis) i Castanopsis hystrix, amb rogles dispersos del pi subtropical Pinus massoniana. A cotes més elevades, el roure blau japonès (Quercus glauca) substitueix Cryptocarya i Castanopsis com a arbre dominant.
A mesura que augmenta l'altitud, els arbres de fulla perenne i ampla són substituïts gradualment per arbres de fulla caduca i ampla i per coníferes. Per sobre dels 3.000 metres, els arbres de fulla fulla caduca com el vern de Formosa (Alnus formosana) i l'auró (Acer spp.) es barregen amb l'hemlock de Taiwan (Tsuga chinensis). A les elevacions més grans, els boscos subalpins estan dominats per coníferes, com ara Tsuga chinensis, pícies (Picea spp.) i avets (Abies spp.).

## Fauna

Mamífers: hi ha seixanta tipus d'espècies d'animals a Taiwan.
Aus: hi ha més de 500 espècies d'aus. Les aus migratòries de Taiwan són famoses arreu del món. Rèptils: hi ha noranta tipus de rèptils.
Amfibis: més de trenta espècies d'amfibis.
Peixos: hi ha al voltant de 150 tipus de peixos. Això exclou els peixos del mar.
Insectes: hi ha 17.600 tipus d'insectes que ja han estat reconeguts i nomenats a Taiwan. Papallones: hi ha 400 tipus de papallones.
Hi ha algunes espècies d'animals rars a Taiwan que no es troben enlloc més o d'una altra manera en menys números. Cal destacar: el Faisà Swinhoe i el Faisà Mikado, gairebé extingits a les regions properes. El macaco de roca de Formosa, una espècie de mico, només es troba a Taiwan.

## Protecció

Amb 20 milions de persones i una economia vigorosa basada en l'agricultura i la indústria, els entorns naturals de Taiwan han estat greument afectats per la gent. La major part de l'hàbitat natural es produeix en zones de muntanya on s'han establert diverses reserves naturals i parcs nacionals. Actualment, la cobertura forestal és d'uns 52 per cent de la superfície total de la terra, tot i que bona part d'aquestes consisteixen en plantacions d'arbres no autòctons.
Els boscos nacionals de Guanyu es troben entre els municipis de Wufeng, del comtat de Hsinchu, i del municipi de Tai'an, al comtat de Miaoli. Els boscos es troben uns 2.000 metres sobre el nivell del mar.

## Referències

* ↑ «[https://www.worldwildlife.org/ecoregions/im0172 Tropical and subtropical moist broadleaf forests - Southeastern Asia: Taiwan]» (en anglès). WWF. [Consulta: 21 novembre 2019].
# Beruwala

Beruwala és una ciutat del districte de Kalutara a la província Occidental de Sri Lanka, governada per un Consell Urbà. El nom Beruwala és derivat de la paraula singalesa que indica el lloc on la vela és abaixada. Fou el primer establiment musulmà a l'illa establert per comerciants àrabs al voltant del segle viii. Una població rellevant de musulmans, molts d'ells mercaders, encara viuen a la ciutat—particularment al "Fort de la Xina". La Mesjid-ul-Abrar és un lloc característic de Beruwala i la més vella mesquita de Sri Lanka; va ser construït per comerciants àrabs en una península rocosa que mira cap a la ciutat. El 2001 figura al cens amb 33.453 habitants.
Beruwala és també la llar d'Al-Fasiyatul Nasriya Muslim Balika Maha Vidyalaya, el qual és la primera i més antiga escola de noies a Sri Lanka (va ser damnada pel tsunami del 2004).(xinès)
Beruwala és el punt d'inici de 130 quilòmetres de platja. Als darrers anys s'han donat passos pel desenvolupament d'aquesta àrea. La badia al voltant és ideal per banyar-se l'any sencer.

## Ciutats agermanades

Beruwala està agermanada amb:
* Reading, Regne Unit

## Referències

* ↑ «Reading - Town Twinning». Reading Borough Council. Arxivat de l'original el 2013-05-09. [Consulta: 14 juliol 2013].
# Dessecador

Un dessecador és un estri de laboratori de química que s'empra per dessecar de substàncies sòlides, quan són inestables pel que fa a la temperatura. És generalment fet d'un recipient de vidre que es pot tancar hermèticament. Els volums dels dessecadors normalment van d'un fins als catorze litres. Modernament, s'utilitzen també estufes de buit que permeten treballar a baixa temperatura.
Els dessecadors constent de dues parts: un recipient i una tapadora. El recipient està dividit en una part inferior on es diposita una substància higroscòpica o dessecant. El més emprat és el clorur de calci, però també se n'empren d'altres: perclorat de magnesi, pentaòxid de fòsfor, sulfat de calci semihidratat o drierita, òxid de bari, òxid de calci, òxid d'alumini, gel de sílice, carbur de calci, àcid sulfúric) i una part superior on es diposita, damunt una superfície de porcellana foradada, la mostra. L'aigua que s'evapora de la mostra és absorbida per l'agent dessecador que l'elimina de l'atmosfera interior del dessecador. Això provoca que se segueixi evaporant aigua de la mostra perquè no aconsegueix la saturació i, conseqüentment, que la substància que hom vol dessecar perdi la humitat.
Per augmentar l'eficàcia dels dessecadors alguns duen a la tapadora una clau que permet fer el buit a l'interior del dessecador.
Si bé els dessecadors tradicionalment s'han fabricat de vidre també es poden trobar dessecadors fabricats en materials plàstics o metàl·lics, principalment alumini, que als avantatges de la seva lleugeresa i duració uneixen les d'una major conductivitat tèrmica que permet economitzar temps a l'hora de refredar les substàncies i els gresols fins a la temperatura ambient.

## Referències

* ↑ «Dessecador». Gran Enciclopèdia Catalana. Barcelona: Grup Enciclopèdia Catalana.
* 1 2 «8.2.3.1 Dessecació de sòlids». A: Operacions bàsiques al laboratori químic. Barcelona: Universitat de Barcelona [Consulta: agost 2016].
* ↑ Bermejo, F. Química Analítica general, Cuantitativa e Instrumental. Vol. I (en castellà). 7a. Madrid: Paraninfo, 1991. ISBN 84-283-1809-3.
Equipament de laboratori de química :
# Dessegregació

La dessegregació és un procés encaminat a posar fi a la segregació racial en un territori, tot i que el terme és utilitzat especialment als Estats Units. La dessegregació va ser durant molts anys un dels enfocs principals del moviment afroamericà pels drets civils als Estats Units, tant abans com després de la decisió del Tribunal Suprem dels Estats Units, en el cas Brown versus Board of Education. Aquest cas pretenia a acabar amb la segregació racial en el sistema d'escoles públiques i l'exèrcit, i el seu objectiu més ambiciós era aconseguir la integració racial.

## Moviment abolicionista

La reaccions que va produir l'esclavitud i les respostes amb les quals es va actuar van ser molt variades, fins i tot entre els seus opositors. Algunes persones que donaven suport a l'abolició estaven també a favor de la idea que, en alliberar els negres, aquests fossin enviats a l'Àfrica, mentre que altres exigien una integració racial immediata. Encara que l'esclavitud va ser abolida per llei als Estats Units l'any 1865, certs efectes de l'esclavitud, com la segregació o la discriminació van ser encara força notables durant dècades.

## Referències

* ↑ Nicole Bacharan. Les Noirs américains. Des champs de coton à la Maison Blanche. Éd.du Panama, 2008, p. 618.
* ↑ Jonathan Kozol, "Segregation and Its Calamitous Effects: America's 'Apartheid' Schools" Arxivat 2007-02-02 a Wayback Machine., VUE (Voices in Urban Education), Number 10, Winter 2006, Annenberg Institute for School Reform, Brown University.
* ↑ Jonathan Kozol, "Overcoming Apartheid", The Nation, December 19, 2005. p. 26
* ↑ «1960 Year In Review: Schools dessegregate». United Press International, 1960 [Consulta: 27 febrer 2015].
* ↑ Schafer, Mark «A Troubled Dream: The Promise and Failure of School dessegregation in Louisiana (review)». Social Forces, 82, 3, 01-03-2004, pàg. 1242–1244. DOI: 10.1353/sof.2004.0053.

## Enllaços externs

* Rights 101 Reference Guide From civilrights.org.
* Review article on school dessegregation
# Demòcrit d'Efes

Demòcrit (Democritus, Demókritos Δημόκριτος) fou un escriptor gec nascut a Efes que va escriure unes obres en relació al temple d'Àrtemis a Efes i sobre la ciutat de Samotràcia (Diògenes Laerci). Un fragment de la seva obra fou conservat per Ateneu de Naucratis.

## Referències

* ↑ Smith, William (editor). A Dictionary of Greek and Roman Biography and Mythology (en anglès), 1870.
# Demòcrates pel Canvi per a Guinea Equatorial

Demòcrates pel Canvi per a Guinea Equatorial (DECAM), és una coalició de formacions polítiques d'oposició al règim de Teodoro Obiang a Guinea Equatorial, coordinada pel professor Justo Bolekia Boleká, presentada el gener de 2005.
El juny de 2005 el Govern de Guinea Equatorial en l'Exili i la coalició DECAM van signar un acord de col·laboració.

## Grups i partits integrats en la coalició DECAM

* ANRD: Aliança Nacional per a la Restauració Democràtica.
* APGE: Acció Popular de Guinea Equatorial.
* ASOPGE-LLIURE: Associació de Periodistes de Guinea Equatorial.
* FDR: Força Demòcrata Republicana.
* FLPGE: Front d'Alliberament del Poble de Guinea Equatorial.
* FOJA: Front Organitzat de les Joventuts Africanes.
* FSGE: Fòrum Solidari per Guinea Equatorial.
* MAIB: Moviment per a l'Autodeterminació de l'Illa de Bioko.
* PL: Partit Liberal de Guinea Equatorial.
* PRGE: Partit Reformista de Guinea Equatorial.
* UDDS: Unió per a la Democràcia i el Desenvolupament Social.
* UR: Unió Republicana.
* VIYIL-MADRID: Associació VIYIL (Illa d'Annobón).

## Referències

* ↑ Invitacion a la fiesta de presentacion de DECAM
* ↑ El Gobierno en el exilio y Demócratas por el Cambio (DECAM) firman en Madrid un convenio de colaboración para constituir una plataforma opositora que engloba a 14 partidos políticos, 10 de juny de 2005

## Enllaços externs

* DECLARACIÓN INSTITUCIONAL DE LA PLATAFORMA POLITICA DE GUINEA ECUATORIAL DEMÓCRATAS POR EL CAMBIO -DECAM- A RAIZ DEL ASALTO ARMADO DELPASADO 17 DE FEBRERO EN MALABO
* La plataforma DEMÓCRATAS POR EL CAMBIO (DECAM) de Guinea Ecuatorial, muestra su preocupación por la suerte que puedan correr los “indultados” por Obiang Nguema, espacioseuropeos.com